মাদকের ভয়াবহতা নিয়ে নতুন করে বলার কিছু নেই। শুধু এইটুকু জেনে রাখা ভালো, একবার কেউ এই নেশার জালে জড়িয়ে পড়লে সহজে আর বেরিয়ে আসতে পারে না। দিনে দিনে এই নীল দংশন পুরো সমাজকে বিপদগ্রস্ত করে তোলছে। নির্মম পরিণতির দিকে ঠেলে দিচ্ছে মানুষের স্বপ্ন-স্বাদকে। সেই উপলব্ধি থেকেই প্রধানমন্ত্রী শেখ হাসিনা মাদকের বিরুদ্ধে বারবার হুশিয়ারি ও অভিযান পরিচালনার নির্দেশ দিয়েছিলেন। গত মে মাসের প্রথম সপ্তাহ থেকে আইনশৃঙ্খলা বাহিনী দেশব্যাপী মাদক নির্মূলে বিশেষ অভিযান শুরু করে, যা আজও অব্যাহত রয়েছে।